BODOLAND रादाब : मुसलपुर, 21 जुन: थांनाय 2020 माइथायनि 27 जानुवारीयाव जानाय बिटिआर गोरोबथानि रादाय बादियै एनडिएफबिनि साफ्रोमबो मावथिफोरखौनो जिउ खुंनो हानाय राहा खालामनो गोरोबथानि दफायाव लिरनाय जादों । बे गोरोबथानि दफा बादियैनो भारत सोरखार आरो आसाम सोरखारा एनडिएफबिनि मावथिफोरखौ पुलिस, मिलिटारि, सिआरपिएफ, एस एस बि बायदि सोरखारि बिफानाव सोस’नानै जिउ खुंनाय राहा खालामनो थांगासिनो दं । एनडिएफबि मावथि सोद्रोमाफोरखौ सोरखारा जिउ खुंनो थाखाय राहा खालामना होनो नागिरनायखौ बरमा बियाबनि MLA भुपेन बर’या गोजोननाय फोरमायथिनायजों लोगोसेनो साफ्रोमबो एनडिएफबि सुबुंफोरा गावनि मोननो गोनां मोन्थाइखौ मोनखागोन होनना बुंथियो । एनडिएफबिनि गायसंगिबि रन्जन दैमारिया जेलाव जोबनानै दोनजानायखौ आइननि राहा बादियै सोरखारजों सावरायगासिनो दं आरो थाबैनो उदां अखोरांयाव सफैनो हासिगोन होनना दाजाबदेरो MLA भुपेन बर’या । लोगोसेनो एनडिएफबि सोद्रोमाफोरखौ गावजों गाव धीरेन बर’ ग्रुब, फेरेंगा ग्रुब, रन्जन दैमारि ग्रुब सानलायना गावजों गाव एना-एनि जानो नांङा होनना बुंथियो ।